ལ་སྙེད་བཞུགས་པར་ཡང༌། །བདག་གི་ཐལ་མོ་རབ་སྦྱར་གསོལ་བར་བགྱི། །ཕྱག་
འཚལ་བ་དང་མཆོད་ཅིང་བཤགས་པ་དང༌། །རྗེས་སུ་ཡི་རང་བསྐུལ་ཞིང་གསོལ་བར་བགྱི། །
དགེ་བ་ཅུང་ཟད་བདག་གིས་ཅི་བསགས་པ། །ཐམས་ཅད་རྫོགས་པའི་བྱང་ཆུབ་ཕྱིར་བསྔོའོ། །
དེ་ནས་རང་གི་སྤྱི་གཙུག་ཏུ་ཟླ་བའི་སྟེང་དུ་དགེ་སློང་མ་དཔལ་མོ་བྱོན་ནས། ངོ་ཆེན་བྱེད་པར་
བསམ་སྟེ། ཨོཾ་འཇིག་རྟེན་མགོན་པོ་ལ་ཕྱག་འཚལ་ལོ། །འཇིག་རྟེན་བླ་མ་སྲིད་པ་གསུམ་
གྱིས་བསྟོད་པ་པོ། །ལྷ་ཡི་གཙོ་བོ་བདུད་དང་ཚངས་པས་བསྟོད་པ་པོ། །ཐུབ་པའི་རྒྱལ་མཆོག
བསྟོད་པས་གྲུབ་པར་མཛད་པ་པོ། །འཇིག་རྟེན་གསུམ་གྱི་མགོན་པོ་མཆོག་ལ་ཕྱག་འཚལ་ལོ། །
བདེ་གཤེགས་དཔག་མེད་སྐུ་སྟེ་སྐུ་བཟང་འཛིན་པ་པོ། །བདེ་གཤེགས་སྣང་མཐའ་ཡས་ཀྱི་
དབུ་རྒྱན་འཛིན་པ་པོ། །ཕྱག་གཡས་མཆོག་སྦྱིན་ཡི་དྭགས་བཀྲེས་སྐོམ་སེལ་བ་པོ། །ཕྱག་
གཡོན་གསེར་གྱི་པདྨས་རྣམ་པར་བརྒྱན་པ་པོ། །དྲི་ཞིམ་རལ་པའི་ཕྲེང་བ་དམར་སེར་འཁྱུག་
པ་པོ། །ཞལ་རས་རྒྱས་པའི་ཟླ་བ་ལྟ་བུར་མཛེས་པ་པོ། །སྤྱན་ནི་པད་མོ་མཆོག་ལྟར་བཟང་
ཞིང་ཡངས་པ་པོ། །ཁ་བ་དུང་ལྟར་རྣམ་དཀར་དྲི་ངད་ལྡན་པ་པོ། །དྲི་མེད་འོད་ཆགས་མུ་ཏིག་
ཚོམ་བུ་འཛིན་པ་པོ། །མཛེས་པའི་འོད་ཟེར་སྐྱ་རེངས་དམར་པོས་བརྒྱན་པ་པོ། །པདྨའི་མཚོ་
ལྟར་ཕྱག་ནི་མངར་བར་མཛད་པ་པོ། །སྟོན་ཁའི་སྤྲིན་གྱི་མདོག་དང་ལྡན་ཞིང་གཞོན་པ་པོ། །
རིན་ཆེན་མང་པོས་དཔུང་པ་རྣམས་ནི་བརྒྱན་པ་པོ། །ལོ་མའི་འདབ་ལྟར་ཕྱག་ནི་གཞོན་ཞིང་
འཇམ་པ་པོ། །རི་དྭགས་ལྤགས་པས་ནུ་མ་གཡོན་པ་བཀབ་པ་པོ། །སྙན་ཆ་གདུབ་བུས་སྒེག་
ཅིང་བརྒྱན་རྣམས་འཆང་བ་པོ། །དྲི་མ་མེད་པ་པདྨའི་མཆོག་ལ་གནས་པ་པོ། །ལྟེ་བའི་ངོས་ནི་
པདྨའི་འདབ་ལྟར་འཇམ་པ་པོ། །གསེར་གྱི་སྐུ་རགས་མཆོག་ལ་ནོར་བུའི་སྤྲས་པ་པོ། །སྟ་ཟུར་
-334-

སྔགས་ལ་འཇུག་པའི་སྒོ་ལས། སྤྱན་རས་གཟིགས་ཀྱི་སྐོར། ༢༧༽
དཀྲིས་པའི་རས་བཟང་ཤམ་ཐབས་འཛིན་པ་པོ། །ཐུབ་པའི་མཁྱེན་མཆོག་མཚོ་ཆེན་ཕ་རོལ་
ཕྱིན་པ་པོ། །མཆོག་བརྙེས་བསོད་ནམས་མང་པོས་ཉེ་བར་བསགས་པ་པོ། །རྟག་ཏུ་བདེ་བའི་
འབྱུང་གནས་དགའ་ནད་སེལ་བ་པོ། །གསུམ་མཐར་མཛད་ཅིང་མཁའ་སྤྱོད་སྤྱོད་པ་སྟོན་པ་པོ། །
ལུས་ཅན་མཆོག་སྟེ་བདུད་དཔུང་འཁྲུགས་ལས་རྒྱལ་བ་པོ། །གསེར་གྱི་རྐང་གདུབ་སྒྲ་ཡིས་
ཞབས་ཡིད་འོང་བ་པོ། །ཚངས་པའི་གནས་པ་བཞི་ཡིས་དཔེན་པར་མཛད་པ་པོ། །ངང་པའི་
འགྲོས་འདྲ་གླང་ཆེན་དྲེགས་ལྟར་གཤེགས་པ་པོ། །ཡོངས་རྫོགས་ཉེ་བར་བསགས་ཤིང་བསྟན་
པ་གཉེར་བ་པོ། །ཉོན་མོངས་མཚོ་དང་སྡུག་བསྔལ་མཚོ་ལས་སྒྲོལ་པ་པོ། །གང་ཞིག་རྟག་ཏུ་
ཐོ་རངས་ལངས་ནས་གུས་པ་ཡིས། །སྤྱན་རས་གཟིགས་ཀྱི་དབང་པོ་ཡིད་ལ་སེམས་བྱེད་
ཅིང༌། །བསྟོད་པའི་མཆོག་འདི་དག་ཅིང་གསལ་བར་འདོན་བྱེད་ན། །དེ་ནི་སྐྱེས་པའམ་ནི་བུད་
མེད་ཡིན་ཡང་རུང༌། །སྐྱེ་བ་འདི་དང་མ་འོངས་སྐྱེ་བ་ཐམས་ཅད་དུ། །འཇིག་རྟེན་འཇིག་རྟེན་
ལས་འདས་དགོས་པ་ཀུན་འགྲུབ་འགྱུར། །ཞེས་པ་ལན་གསུམ་མམ། བདུན་ནམ། ཉེར་
གཅིག་གིས་བསྟོད་པར་བྱའོ། །དེ་ནས་ཕྱི་རོལ་པའི་གཏོར་མ་གསུམ་བཏང་ཞིང༌། གཏོར་མ་
འཐོར་བའི་ཚེ་ལྕེ་སྤྱང་གི་སྒྲའམ། སྒྲ་ཆེན་པོའམ། འབྲུག་གི་སྒྲའམ། ཤིང་གིས་ཡལ་ག་ཆག་པ་
ལ་སོགས་པ་བྱུང་ན། གཏོར་མ་ཡང་བསྐྱར་ལ་སྦྱིན། ལས་སྔགས་ཀྱི་བསྲུང་ངོ༌། །དེ་ནས་ལག་
པ་བཀྲུས་ལ་ཙོག་པུར་འདུག་ལ། པུས་མོ་གདངས་ནས་ཕྱི་ལྟར་བརྟན་ལ། ལག་པ་གཉིས་
དེའི་བར་དུ་བཞག་ལ། སྒྲ་དང་དབུ་བ་མེད་པའི་ཆུ་གཙང་བླངས་ཏེ། གཡས་པའི་སོར་མོ་ལག་
མཐིལ་དུ་ཟེ་འབྲུ་ལྟར་བྱས་པས་ཆུ་དེ་ནས་བླངས་ནས། ཁ་དང་། རྣ་བ་གཉིས་དང༌། མིག་
གཉིས་དང༌། སྣ་གཉིས་དང་། དཔུང་པ་དང་། སྤྱི་བོ་དང༌། ལྟེ་བ་ལ་རེག་པ་ལན་གཉིས་སམ།
གསུམ་ལ་སོགས་པས་ཉེར་རེག་བྱས་ཏེ། ཕྱི་རོལ་ཏུ་སྤོས་ཆུས་བཀྲུས་ནང་དུ་ཞུགས་ནས་ལྷ་
ལ་མཆོད་ཡོན་ཕུལ། བདུག་སྤོས་ཀྱི་བདུག་ནས་ཡིད་ཀྱི་མཆོད་པའི་བཤོས་རྣམས་ཀྱང་ཕུལ་
-335-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ན། རབ་འབྱམས་རྒྱ་མཚོ་དཔག་མེད་ན། །གོས་མཆོག་ཇི་སྙེད་མཆིས་པ་དང༌། །བདག་གིས་
གུས་པར་བཤམ་པ་འདི། །ཇི་སྙེད་རྒྱལ་བ་སྲས་དང་བཅས། །དེ་སྙེད་རྣམས་ལ་བདག་འབུལ་
ན། །ཐུགས་རྗེ་མངའ་བ་ཁྱེད་རྣམས་ཀྱི། །ཅི་བདེ་བར་ནི་བཞེས་ནས་ཀྱང༌། །སེམས་ཅན་དོན་
ཀུན་མཛད་དུ་གསོལ། །ཨོཾ་ལོ་ཀཱི་ཤྭ་ར་ས་པ་རི་ཝ་ར་ཨི་ཝནྟྲ་ཏི་གྲིཏྣ་ཨི་དམ་མེ་ཀརྨ་ཀུ་རུ་སྭཱ་
ཧྭ། ཞེས་པས་གཙོ་བོ་ལ་གོས་ཟུང་དང༌། འཁོར་ལ་གོས་ཡ་རེ་དབུལ་བར་བྱའོ། །དེ་ནས་
དཀྱིལ་འཁོར་གྱི་བྱང་སྒོ་ནས་པད་ཟླའི་གདན་ལ་སྤྱན་རས་གཟིགས་བཞུགས་པ་ལ། མཎྜལ་
སྔོན་དུ་འགྲོ་བའི་སྒོ་ནས། དགའ་ཆེན་ཁྱོད་བདག་སྟོན་པ་སྟེ། །ཞེས་པ་ལན་གསུམ་གྱི་གསོལ་
བ་བཏབ་ནས། སངས་རྒྱས་ཆོས་དང་ཞེས་སོགས་ཀྱི་སྡོམ་པ་གཟུང་སྟེ། ཨཾ་ཨ་མྲྀ་ཏེ་ཧཱུཾ། ཞེས་
པས་མིག་དར་བཅིང་ལ། ཨ་རོ་ལིཀ་ཟློས་ཤིང༌། པདྨ་ཁ་འབུས་ཀྱི་མེ་ཏོག་གི་ཕྱག་རྒྱ་གཟུང་
སྟེ། བྱང་ཆུབ་ཀྱི་སེམས་ཡིད་ལ་བྱེད་བཞིན་དུ་དཀྱིལ་འཁོར་དུ་ཞུགས་ནས་སྔགས་དེ་ཉིད་ཀྱི་
མེ་ཏོག་གཏོར། མིག་དར་བཀྲོལ་ཏེ་བལྟས་པས། དཀྱིལ་འཁོར་མངོན་སུམ་དུ་མཐོང་བར་
བསམ་ཞིང༌། ཁྱད་པར་མེ་ཏོག་ཕོག་པའི་ལྷ་དེ་ཉིད་ཀྱི་ཐུགས་ཀར་ཟླ་བའི་དཀྱིལ་འཁོར་གྱི་
སྟེང་དུ་སྔགས་ཀྱི་ཕྲེང་བ་བཀོད་དེ། བཟླས་བརྗོད་ལན་གསུམ་བྱེད་དུ་གཞུག །བཅོམ་ལྡན་
འདི་ལ་སྩལ་ལགས་ཀྱིས། །ཞེས་སོགས་བརྗོད་ནས། སློབ་མ་དེ་ཉིད་ཀྱི། བཅོམ་ལྡན་བདག་
གིས་གཟུང་ལགས་ཀྱིས། །བདག་ལ་འགོ་བར་མཛད་དུ་གསོལ། །དེ་ནས་བཅོམ་ལྡན་འདས་
དེ་བཞིན་གཤེགས་པ་ཐམས་ཅད་ཀྱིས་བདག་ལ་མངོན་པར་དབང་བསྐུར་དུ་གསོལ། ཞེས་
གསོལ་བ་བཏབ་པས། དེ་ཐམས་ཅད་ཀྱི་མགྲིན་གཅིག་ཏུ། ༀ་མ་ཎི་པད་མེ་ཨ་བྷི་ཥིའུ་ཡ་སརྦ་
ཏ་ཐཱ་ག་ཏ་ཨ་བི་ཥེ་ཀཻ་མ་ཎི་མ་ཎི་སྭཱ་ཧཱ། ཞེས་པས་དབང་བསྐུར་བས་དྲི་ཐམས་ཅད་དག །པདྨ་
ལ་ནོར་བུས་མཚན་པའི་ཅོད་པན་གྱི་སྤྱི་བོར་བརྒྱན་ཏེ། བླ་མས་ཡི་གེ་དྲུག་མ་གསུངས་ཤིང་
པདྨ་ཁ་ཕྱེ་བའི་ཕྱག་རྒྱ་བསྟན་པར་བསམ་ལ། དེ་རིང་ཕྱིན་ཆད་བདག་གིས་ནི། །སངས་རྒྱས་
-336-

སྔགས་ལ་འཇུག་པའི་སྒོ་ལས། སྤྱན་རས་གཟིགས་ཀྱི་སྐོར། ༢༧༽
།ཐེག་པ་ལ་
ཆོས་དང་དགེ་འདུན་དང་། །རིག་སྔགས་གསང་སྔགས་ཚོགས་རྣམས་ལ། །དད་པ་རབ་ཏུ་
བསྟན་པར་བྱ། །རྟག་པར་ཕྱག་རྒྱ་ཆེན་པོ་ལ། །ཁྱད་པར་དུ་ནི་མོས་པ་བྱ། །དམ་ཚིག་ཅན་དང་
མཛའ་མོ་དང༌། །བླ་མ་ལ་ཡང་གུས་པར་བྱ། །ལྷ་རྣམས་ཀུན་ལ་དད་མོས་བྱ། །དུས་མཚམས་
དག་ཏུ་མཆོད་པ་བྱ། །སྟོན་པ་གཞན་གྱི་གཞུང་མི་མཆོད། །རྟག་པར་གློ་བུར་མགྲོན་མཆོད་བྱ། །
སྲོག་ཆགས་རྣམས་ལ་བྱམས་པའི་སེམས། །རབ་ཏུ་བརྟན་པ་ཉེ་བར་བཞག
ནི་དགའ་རྣམས་ཀྱི། །བསོད་ནམས་ལ་ནི་ནན་ཏན་སྐྱེད། །བཟླས་བརྗོད་ལ་ནི་འབད་པ་ཡིས། །
གསང་སྔགས་བརྗོད་ལ་བརྩོན་པར་བྱ། །གསང་སྔགས་རྒྱུད་ལས་བསྟན་པ་ཡིས། །དམ་ཚིག་
རྣམས་ཀྱང་བསྲུང་བར་བྱ། །དམ་ཚིག་མེད་པ་རྣམས་ལ་ནི། །གསང་སྔགས་ཕྱག་རྒྱ་མི་བྱིན་
ནོ། །གསང་སྔགས་རྒྱུད་ནི་ལེགས་བསྲུང་ཞིང༌། །དེ་ཡང་བདག་གིས་རྟོགས་པར་བྱ། །ཞེས་
དམ་བཅའོ། །དེ་ནས་ལྷ་སྐུའི་གཟུགས་བརྙན་མེ་ལོང་ལ་ཤར་བ་བུམ་ཆུ་རྣམས་བསྡུས་ནས་
ཁྲུས་གསོལ་ཞིང༌། ཇི་ལྟར་བལྟམས་པ་ཙམ་གྱི་ནི། །ལྷ་རྣམས་ཞེས་པ་ནས། དེ་བཞིན་བདག་
གིས་སྐུ་ཁྲུས་གསོལ། །ཞེས་པའི་བར་དང་། འདི་ནི་ཁྲུས་མཆོག་དཔལ་དང་ལྡན། །ཞེས་པ་
ནས་ཅི་འདོད་དངོས་གྲུབ་སྩོལ་བར་མཛོད། །ཅེས་པའི་བར་དང་། རྒྱལ་བའི་སྐུ་གསུང་ཐུགས་
ལ་ཉོན་མོངས་མི་མངའ་ཡང༌། །སེམས་ཅན་ལུས་ངག་ཡིད་གསུམ་སྒྲིབ་པ་སྦྱང་སླད་དུ། །རྒྱལ་
བའི་སྐུ་གསུང་ཐུགས་ལ་ཁྲུས་ཆབ་འདི་གསོལ་བས། །སེམས་ཅན་ལུས་ངག་ཡིད་གསུམ་སྒྲིབ་
པ་སྦྱང་སླད་དུ། །ཞེས་པའི་བར་དང༌། འགྲོ་བའི་སྒྲོན་མེ་སྤྱན་རས་གཟིགས་མགོན་ལ། །དྲི་
ཞིམ་བདུད་རྩི་རྒྱུན་གྱི་ཁྲུས་གསོལ་བས། །འགྲོ་བའི་སྒྲིབ་གཉིས་དྲི་མ་རྣམ་བསལ་ནས། །དྲི་
བྲལ་སྐུ་གསུམ་བརྙེས་པའི་ཁྲུས་གསོལ་ལོ། །ཞེས་པ་དང༌། དེ་བཞིན་གཤེགས་པ་རྣམས་དང་
དེ་སྲས་ལ། །ཞེས་པ་ནས། རོལ་མོར་བཅས་པ་དུ་མས་སྐུ་ཁྲུས་གསོལ། །ཞེས་པ་ཤོ་ལོ་ཀ་
རེའི་འོག་ཏུ། ༀ་སརྦ་ཏ་ཐཱ་ག་ཏ་ཨ་བྷི་ཀ་ཏ་ས་མ་ཡེ་ཤྲཱི་ཡེ་ཧཱུཾ། ཞེས་བརྗོད་ཅིང་བཀྲུའོ། །དེ་
-337-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དག་སྐུ་ལ་མཚུངས་པ་མེད་པའི་གོས། །གཙང་ལ་དྲི་རབ་བགོས་པས་སྐུ་ཕྱིའོ། །ༀ་ཧཱུཾ་ཏྲཾ་ཧྲི་ཨཱ་
ཀ་ཡ་བི་ཤོ་དྷ་ནི་སྭཱ་ཧཱ། སྐུ་ཕྱིས་པར་བསམ་ནས། ཁྲུས་བྱས་པའི་ཆུ་རྣམས་སླར་བུམ་པར་
བླུགས་སོ། །དེ་ནས། ཐུགས་རྗེའི་ཕྱག་ན་པདྨ་ཡིས། །ཡིད་ཀྱི་པདྨ་ཁ་ཕྱེ་ནས། །རིན་པོ་ཆེ་ལྟར་
གཤེགས་ནས་ཀྱང༌། །ཚུར་བྱོན་ཐུགས་རྗེ་ཆེན་པོ་ཧྲཱིཿ །ཞེས་གསོལ་བས་ལྷ་རྣམས་མར་མེ་
གཉིས་ཆད་ཀྱི་ཚུལ་དུ་བྱོན་ནས་རང་རང་གིས་སྤྱི་བོ་ཕྱོགས་སུ་བྱོན་ཏེ། བདུད་རྩིའི་རྒྱུན་ཕང་
པས། ཁྲུས་བྱས་ནས་དྲི་མ་ཐམས་ཅད་དག་པར་བསམ་ཞིང་ཡི་གེ་དྲུག་པ་བཟླས་པར་བྱའོ། །
དེ་ནས་སྒྲུབ་གཡོག་ཇི་ལྟར་འདོད་པ་དང་། མཚན་པར་དྲི་དང་མེ་ཏོག་ལ་སོགས་པ་དཀྱིལ་
འཁོར་གྱི་ལྷ་རྣམས་ལ་མཆོད་པ་རྒྱས་བསྡུས་ཅི་རིགས་སུ་ཕུལ་ནས་བྱམས་པ་དང་སྙིང་རྗེ་ཁྱད་
པར་ཅན་གྱིས་ཀུན་ནས་བསླངས་ཏེ། དགེ་བ་འདི་ཡིད་མྱུར་དུ་བདག །སྤྱན་རས་གཟིགས་
དབང་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེའི་ས་ལ་འགོད་པར་ཤོག །སྐྱེ་
ཞིང་སྐྱེ་བ་བདག་ནི་ཐམས་ཅད་དུ། །རིགས་བཟང་བློ་གསལ་ང་རྒྱལ་མེད་པ་དང༌། །སྙིང་རྗེ་ཆེ་
ཞིང་བླ་མ་ལ་གུས་ལ། །སྤྱན་རས་གཟིགས་ཀྱི་དམ་ཚིག་ལ་གནས་ཤོག །རྒྱལ་བའི་དཀྱིལ་
འཁོར་བཟང་ཞིང་དགའ་བ་དེར། །པད་མོ་དམ་པ་ཤིན་ཏུ་མཛེས་ལས་སྐྱེས། །སྣང་བ་མཐའ་
ཡས་རྒྱལ་བས་མངོན་སུམ་དུ། །ལུང་བསྟན་པར་ཡང་བདག་གིས་དེར་ཐོབ་ཤོག །དེར་ནི་
བདག་གིས་ལུང་བསྟན་རབ་ཐོབ་ནས། །སྤྲུལ་པ་མང་པོ་བྱེ་བ་ཁྲག་བརྒྱ་ཡི། །བློ་ཡིས་སྟོབས་
ཀྱི་ཕྱོགས་བཅུ་རྣམས་སུ་ཡང་། །སེམས་ཅན་རྣམས་ལ་ཕན་པ་མང་བྱེད་ཤོག །སེམས་ཅན་
ཐམས་ཅད་བདེ་དང་ལྡན་པར་ཤོག །ངན་འགྲོ་ཐམས་ཅད་རྟག་ཏུ་སྟོང་པར་ཤོག །བྱང་ཆུབ་
སེམས་དཔའ་གང་དག་སར་ཞུགས་པ། །དེ་དག་ཀུན་གྱི་སྨོན་ལམ་འགྲུབ་གྱུར་ཅིག །ཅེས་
སོགས་བསྔོ་དང་སྨོན་ལམ་བྱས་ནས། ན་མ་སརྦ་བུད་དྷ་བོ་དྷི་སཏྭ་བྷྱ། ཞེས་པས་ལྷ་ཐམས་
ཅད་ལ་ཕྱག་འཚལ་ཏེ། མགོན་པོ་ཐུགས་རྗེ་ཆེན་པོ་དང་ལྡན་པ། ཁྱེད་རྣམས་བདག་ཅག་ལ་
-338-

སྔགས་ལ་འཇུག་པའི་སྒོ་ལས། སྤྱན་རས་གཟིགས་ཀྱི་སྐོར། ༢༧༽
དགོངས་སུ་གསོལ། ཁྱེད་རྣམས་ལ་མཁྱེན་པའི་ཡེ་ཤེས། བརྩེ་བའི་ཐུགས་རྗེ། མཛད་པའི་
ཕྲིན་ལས་བསམ་གྱིས་མི་ཁྱབ་པ་མངའ་བ་ལགས་པས། སྤྱིར་གྱི་སངས་རྒྱས་ཀྱི་བསྟན་པ་
དར་བ་དང༌། བསྟན་འཛིན་སྐྱེས་བུ་དམ་པ་རྣམས་སྐུ་ཁམས་བཟང་ཞིང་སྐུ་ཚེ་རིང་ལ། རྣམ་
ཁྱད་པར་དུ་ཡང་རྣལ་
པར་དཀར་བའི་ཕྲིན་ལས་ཕྱོགས་བཅུར་རྒྱས་པར་མཛད་དུ་གསོལ།
འབྱོར་པ་བདག་ཅག་འཁོར་དང་བཅས་པ་རྣམས་ཀྱི་འགལ་རྐྱེན་བར་ཆད་ཐམས་ཅད་ཉེ་བར་
ཞི་བ་དང་། མཐུན་རྐྱེན་ཐམས་ཅད་ཡིད་བཞིན་དུ་འགྲུབ་པ་དང༌། མཆོག་དང་ཐུན་མོང་གི་
དངོས་གྲུབ་མ་ལུས་པ་ཚེ་འདི་ཉིད་ལ་འགྲུབ་པར་མཛད་དུ་གསོལ། ཞེས་པས་དངོས་གྲུབ་
བླངས་ཤིང༌། ཨ་ཝི་ར་ཧཱུཾ་ཁཾ། ཞེས་མང་དུ་བཟླས་ནས། མ་འབྱོང་བ་དང་ཉམས་པ་དང༌། །གང་
ཡང་བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་སྩལ་བ། །དེ་ཀུན་མགོན་པོས་བཟོད་
པར་གསོལ། །ཞེས་བཟོད་པར་གསོལ་ལ། མགོན་པོ་ཐུགས་རྗེ་ཆེན་པོ་དང་ལྡན་པ་ཁྱེད་རྣམས་
བདག་ཅག་ལ་དགོངས་སུ་གསོལ། ཇི་སྲིད་ནམ་མཁའ་དང་མཉམ་པའི་སེམས་ཅན་ཐམས་
ཅད་ཀྱི། མི་གནས་པའི་མྱང་འདས་ཀྱི་གོ་འཕང་མ་ཐོབ་ཀྱི་བར་དུ། རྟག་པར་བཞུགས་ནས་
སེམས་ཅན་གྱི་དོན་མཛད་དུ་གསོལ། ཁྱད་པར་དུ་ཡང་དེ་བཞིན་གཤེགས་པའི་སྐུ་གསུང་
ཐུགས་ཀྱི་རྟེན་འདི་རྣམས་ལ་འབྱུང་བ་ཆེན་པོ་བཞི་ཡིས་གནོད་པ་མ་བྱུང་གིས་བར་དུ་བརྟན་
པར་བཞུགས་ནས། བདག་ཅག་ལ་སོགས་པའི་སེམས་ཅན་ཐམས་ཅད་ཀྱི་དོན་མཛད་དུ་
གསོལ། ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ། ཞེས་པས་བརྟན་བཞུགས་བྱས་ཏེ། དཔོན་སློབ་རྣམས་
ཀྱི་གུས་པར་ཕྱག་བྱ་ཞིང་། མཆོད་ཡོན་ཕུལ་ནས་སྤྱན་དྲངས་པའི་སྔགས་བརྒྱ་བཟླས་མཐེ་
བོང་ཕྱིར་བསྐྱེད་དེ། ཨོཾ་ཁྱེད་ཀྱི་སེམས་ཅན་དོན་ཀུན་མཛད། །རྗེས་སུ་མཐུན་པས་